b'\n_START_ARTICLE_\nPelika\n_START_PARAGRAPH_\nPelika (starogr\xc5\xa1ko \xcf\x80\xce\xb5\xce\xbb\xce\xaf\xce\xba\xce\xb7) je kerami\xc4\x8dna posoda, podobna amfori. Praviloma so jo uporabljali kot vinsko posodo na simpoziju in za shranjevanje olja. Od pribli\xc5\xbeno 450 pred n. \xc5\xa1t. so jo uporabljali tudi za pepel v grobnicah._NEWLINE_Ima dva ro\xc4\x8daja, ki sta navpi\xc4\x8dna v stranskem pogledu in postavljena pod rob trebuha, ozek vrat, usta z robom in pove\xc5\xa1en, skoraj sferni trebuh, kjer je tudi naj\xc5\xa1ir\xc5\xa1a. Ni imela pokrova._NEWLINE_V primerjavi s pogosto koni\xc4\x8dastim dnom \xc5\xa1tevilnih amfor je pelika pri dnu vedno obrobljena, tako da je stala samostojno._NEWLINE_Pogosto so zapleteno pobarvane, po navadi prikazujejo prizore z ljudmi. Oblika se je prvi\xc4\x8d pojavila ob koncu 6. stoletja pr. n. \xc5\xa1t. in so jo poznali do okoli 4. stoletja pr. n. \xc5\xa1t.'